الشامانيه الكوريه او الدين الشامانى الشعبى, و معروف كمان بالشينيه او السينيه (بالكوريه: 신교, بالهانجا: 神敎, شينجيو او شينكيو, و بيعنى «دين الارواح او الآلهه» او الشندو (بالكوريّه: 신도 بالهانجا: 神道, و بيعنى «طريق الارواح او الآلهه», هيا الدين الكورى العرقى, و هوا دين ارواحى متعدد الآلهه بيرجع ل قبل التاريخ و بيركز على عبادة الآلهه (신 شِن) والاسلاف (조상 جوسانغ) و الارواح الطبيعيه, بالكلام عن الشعائر الشامانيه تحديدا (بالكوريه: 무속, بالهانجا: 巫俗, موسج او موسك) بيستعمل مصطلح المويه (بالهانجل: 무교, بالهانجا: 巫敎, موجيو او موجيو) و بيعنى «دين الشامانات (مو)». مو هيا الكلمه العامّه للشامان (بالهانجل: 무, بالهانجا: 巫). فى اللغه المعاصره اسمها الشامانه الانثى مودانج (무당, 巫堂) و الشامان الذكر باكسو, و بتستعمل الفاظ محليا, ترادف كلمه مو الكوريه كلمه وو الصينيه (巫) و بتعنى الشامان ذكر او انثى, وظيفه المودانج هيا تتوسط بين الارواح او الآلهه و البشريه لحل العقبات اللى بتعترض فى الحياه من خلال ممارسة شعائر الجوت.